
Oroszhegy és Székelyvarság tánchagyományai. Két udvarhelyszéki falu szokásbeli hasonlóságainak és különbségeinek vizsgálata

Az Oroszhegy és Székelyvarság tánchagyományait vizsgáló dolgozat a két udvarhelyszéki, pontosabban havasalji település kulturális kapcsolataira, valamint sajátosságaira összpontosít. A kutatás rámutat, hogy a két falut régen szoros együttműködés jellemezte, ma már ez a kapcsolat elhalványult, de még mindig vannak olyan területek, ahol érzékelhető a két település valamikori közös múltja.
A dolgozat a falvak elhelyezkedését, népzene és néptánc hagyományát, szokás kultúráját, társadalmi szerkezetét mutatja be. A kutatás főleg a terepmunkára, interjúkra hagyatkozik, valamint korábbi néprajzi tanulmányokra alapul, e mellett pedig a résztvevő megfigyelési módszer is a dolgozat segítségére volt. A résztvevő megfigyelő módszer is használatos a dolgozatban, mivel a szerző „bennszülött” kutatója a területnek.
A települések táncrendje nagyon hasonló több okból kifolyólag is, ezekre rávilágít maga a dolgozat tartalmi része. Táncrend szempontjából szinte teljesen egyezést mutat a két falu, a vizsgálandó eltérés a polgárosodás mértékében keresendő, valamint a táncmesterek behatása különböző a két településen.A két falu szétválása után a kapcsolattartás nagyrészét a búcsújárás teszi ki, amikor is a település lakói egymást látogatják a falu templomának búcsúja ünnepén, így tartva a rokoni kapcsolatokat.A dolgozat arra is kitér, hogy milyen hatások érhették a településeket a környező falvak által, mint például a zenészek jelenléte, szomszédos települések kapcsolata és ezek, milyen mértékben változtatták meg az identitásukat.



